CELEX: 62021TN0733
Language: bg
Date: 2021-11-16 00:00:00
Title: Дело T-733/21: Иск, предявен на 16 ноември 2021 г. — Greenspider/Eismea

14.2.2022   
            
            
               BG
            
            
               Официален вестник на Европейския съюз
            
            
               C 73/48
            
         
      Иск, предявен на 16 ноември 2021 г. — Greenspider/Eismea
      (Дело T-733/21)
      (2022/C 73/61)
      Език на производството: италиански
      
         Страни
      
      
         Ищец: Greenspider GmbH (Гермеринг, Германия) (представители: G. Vignolo и V. Palmisano, avvocati)
      
         Ответник: Изпълнителна агенция за Европейския съвет по иновациите и за МСП (EISMEA)
      
         Искания
      
      Ищецът моли Общия съд:
      
                  —
               
               
                  да обяви настоящия иск за допустим и основателен на основание член 272 ДФЕС,
               
            
                  —
               
               
                  да установи и да обяви, че Greenspider е изпълнило надлежно договорните си задължения по Споразумението за финансова помощ (Grant Agreement (GA),
               
            
                  —
               
               
                  да установи и да обяви, че съгласно член 1162 от белгийския Граждански кодекс при наличие на съмнение тълкуването на договора от Greenspider има предимство пред направеното от EISMEA тълкуване,
               
            
                  —
               
               
                  да установи, че не са налице условията за издаване на дебитното известие, издадено от EISMEA на Greenspider, а оттам и недължимостта на посочената в него сума,
               
            
                  —
               
               
                  да установи и да обяви неизпълнението на договора от EISMEA и следователно да я осъди да заплати на Greenspider сумата от 111 475,00 EUR,
               
            
                  —
               
               
                  да осъди EISMEA да заплати съдебните разноски, направени от Greenspider в настоящото производство.
               
            
         Основания и основни доводи
      
      Ищецът изтъква две основания в подкрепа на иска.
      
                  1.
               
               
                  Първо основание: неизпълнение на договора от EASME.
                  
                              —
                           
                           
                              В това отношение се посочва, че въпросното основание произтича от несъстоятелността на изтъкнатите от EASME мотиви за отказа да заплати остатъка от допустимите разходи по проекта и от признаването на unit costs.
                           
                        
            
                  2.
               
               
                  Второ основание: нарушение на правото, приложимо към договора.
                  
                              —
                           
                           
                              В това отношение се посочва, че въпросното основание произтича от нарушение на член 126 от Регламент № 966/2012 (1) на Европейски парламент и на Съвета от 25 октомври 2012 г.; от злоупотреба с принципа на свобода на договаряне: нарушение и неприлагане на член 1162 на белгийския Граждански кодекс и на членове 3 и 5 от Директива 93/13/ЕИО (2) на Съвета от 5 април 1993 г.; от нарушение на принципа на добросъвестност при изпълнението на договора и от злоупотреба с право, от нарушение на принципа на добра администрация, от нарушение на принципите на правената сигурност и на оправданите правни очаквания и от нарушение на принципа на пропорционалност.
                           
                        
            
         (1)  Регламент (ЕС, Евратом) № 966/2012 на Европейския парламент и на Съвета от 25 октомври 2012 относно финансовите правила, приложими за общия бюджет на Съюза и за отмяна на Регламент (ЕО, Евратом) № 1605/2002 на Съвета (ОВ L 298, 2012 г., стр. 1).
      
         (2)  Директива 93/13/ЕИО на Съвета от 5 април 1993 година относно неравноправните клаузи в потребителските договори (ОВ L 95, 1993 г., стр. 29; Специално издание на български език, 2007 г., глава 15, том 2, стр. 273).